Anta Permana

"Anta Permana" merupakan lagu nyanyian Dato' Sri Siti Nurhaliza yang dikeluarkan pada 21 September 2018 sebagai single pertama untuk album ke-19 Siti, ManifestaSITI2020 yang dikeluarkan pada 3 Julai 2020. Lagu ini ialah hasil nukilan sepenuhnya oleh Ezra Kong dan Hael Husaini. "Anta Permana" diambil daripada perkataan Melayu klasik yang membawa makna tidak terkira atau infiniti.

"Anta Permana" ialah single kedua yang dikeluarkan oleh Siti dalam tahun 2018, selepas "Comel Pipi Merah" yang dikeluarkan pada Mac. Pada Mei 2019, ia meraih 11 pensijilan platinum dengan lebih 14 juta tontonan di YouTube.Nor Eryani Yusup (19 Mei 2019). Siti raih 11 platinum untuk Anta Permana Kosmo!. Dicapai pada 26 Mei 2019.

Latar belakang dan rakaman
Penerbitan "Anta Permana" bermula apabila Hael Husaini menyampaikan hasrat kepada pengurusan Siti, Siti Nurhaliza Productions dan Universal Music Malaysia untuk mencipta sebuah lagu untuk Siti. Menurut Siti, "Anta Permana" bermaksud tidak terkira atau infiniti. Selain itu, beliau ingin memperkenalkan kembali perkataan Melayu Klasik yang jarang digunakan dalam kalangan generasi muda. Pada 24 April 2018, Hael bercadang untuk memberikan demo lagu tersebut. Siti mendengar demo lagu tersebut buat pertama kali dan menyatakan persetujuan untuk merakamkan "Anta Permana". Sesi rakaman lagu ini dijalankan pada 17 Ogos 2018.

Proses penambahbaikan beberapa bahagian dalam lagu ini dijalankan pada 7 September dan siap sepenuhnya pada 13 September. Siti berkata, beliau yakin dengan kebolehan Hael mencipta "Anta Permana" buatnya: "Tanpa berfikir panjang, Siti bersetuju merakamkan "Anta Permana" kerana yakin dengan kemampuan dua komposer muda itu. Sejak Februari lalu, Hael menyatakan hasrat untuk memberikan lagu ciptaannya kepada Siti. Hanya pada Mei lalu, impiannya menjadi kenyataan apabila Siti tertarik dengan demo yang dihantar,".

Pelancaran dan promosi
"Anta Permana" berjaya menduduki tangga teratas di iTunes sekaligus mengetepikan lagu "Head Above Water" nyanyian Avril Lavigne. Bahkan, tanda pagar lagu ini turut menjadi sohor kini di media sosial.

Video muzik
Video muzik rasmi "Anta Permana" telah dimuatnaikkan di saluran YouTube rasmi Dato' Sri Siti pada 4 Oktober 2018. Ia diarahkan oleh Rifaiee Omar dan diterbitkan oleh Rio Films Sdn. Bhd. Muzik video ini menerima ulasan negatif daripada netizen. Muzik video lagu ini mendapat lebih kurang 323 ribu tontonan di laman YouTube dan turut mendapat 24 ribu tanda suka dan 474 tanda tidak suka.

Format dan senarai runut
 Muat turun digital
 "Anta Permana" – 3:24

Sejarah keluaran
NegaraTarikhFormatLabelMalaysia21 September 2018Muat turun digital  pensitriman digitalSiti Nurhaliza Productions  Universal Music Group (Malaysia)

Persembahan carta
 Carta (2018) KedudukancartaCarta Lagu Top 30 Malaysia11Carta RIM (Domestik)4Carta 40 Era Fm 1Carta 40 Hotfm 1Carta 40 Suriafm 1Carta Muzik-Muzik 1

Tenaga kerja
 Dato' Sri Siti Nurhaliza - vokal
 Ezra Kong, Hael Husaini - komposer, lirik

Anugerah dan pencalonan
 Tahun Anugerah Kategori Keputusan2019 Anugerah MeleTOP Era 2019 Lagu MeleTOP Anugerah Juara Lagu ke-34Terbuka   (Ketiga) 

Rujukan

Pautan luar


Kategori:Single 2018
Kategori:Lagu Siti Nurhaliza
Kategori:Lagu ciptaan Ezra Kong